               EIROPAS KOMISIJA
            Briselē, 25.10.2017
            COM(2017) 625 final
            2017/0274(NLE)
            Priekšlikums
            PADOMES LĒMUMS
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2019. gadam, gada iemaksas summu 2018. gadam, pirmo maksājumu 2018. gadam un provizorisku un nesaistošu prognozi attiecībā uz gaidāmajām gada iemaksu summām 2020. un 2021. gadam

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

                  Priekšlikums attiecas uz:

                  –
                        maksimālo gada iemaksas summu 2019. gadam;

                  –
                        gada iemaksas summu 2018. gadam;

                  –
                        iemaksas pirmās daļas summu 2018. gadam;

                  –
                        nesaistošu prognozi par gaidāmajām gada iemaksām 2020. un 2021. gadā.

                  11. Eiropas Attīstības fonds (EAF) un citi EAF, kas vēl nav pabeigti (t. i., 8., 9. un 10. EAF), tiek pārvaldīti saskaņā ar šādiem noteikumiem:

                  - pašreizējais Partnerattiecību nolīgums starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses („ĀKK un ES partnerattiecību nolīgums”), ar pēdējiem grozījumiem
                     1
                  ,

                  - Padomē sanākušo Eiropas Savienības dalībvalstu valdību pārstāvju iekšējais nolīgums par Eiropas Savienības palīdzības finansēšanu atbilstīgi daudzgadu finanšu shēmai laikposmam no 2014. gada līdz 2020. gadam saskaņā ar ĀKK un ES Partnerattiecību nolīgumu un par finansiālas palīdzības piešķiršanu aizjūras zemēm un teritorijām, kurām piemēro Līguma par Eiropas Savienības darbību ceturto daļu
                     2
                   (11. EAF „Iekšējais nolīgums”),

                  - Padomes Regula (ES) 2015/323 par finanšu regulu, ko piemēro 11. Eiropas Attīstības fondam
                     3
                   („11. EAF finanšu regula”).

                  Iepriekš minētie dokumenti ietver daudzgadu saistības, ko dalībvalstis uzņēmušās attiecībā uz finansiāla atbalsta sniegšanu EAF kasei. 11. EAF finanšu regulā ir noteikts, ka dalībvalstīm jāveic regulāras iemaksas EAF kasē saskaņā ar iepriekš noteiktām finanšu saistībām. Regulāro iemaksu pamatā ir tehniski Padomes lēmumi, kas atspoguļo iepriekš noteikto finanšu saistību īstenošanu.

                  Tādēļ dažas no paskaidrojuma rakstā minētajām pozīcijām nav piemērojamas tādiem aicinājumiem veikt regulārās iemaksas kā, piemēram, šim aicinājumam.

               •Saskanība ar spēkā esošajiem noteikumiem konkrētajā politikas jomā

                  Skatīt 1. punktu. Priekšlikuma pamatojums un mērķi.

               •Saskanība ar citām Savienības politikas jomām

                  Skatīt 1. punktu. Priekšlikuma pamatojums un mērķi.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

                  Saskaņā ar 11. EAF finanšu regulas 21. panta 7. punktu Komisijas pārvaldīto summu un Eiropas Investīciju bankas (EIB) pārvaldīto summu precizē atsevišķi.

                  Saskaņā ar 11. EAF finanšu regulas 52. pantu EIB nosūtīja Komisijai tās atjauninātās saistību un maksājumu aplēses par tās pārvaldītajiem instrumentiem.

                  11. EAF finanšu regulas 22. panta 1. punktā ir noteikts, ka, aicinot veikt iemaksas, vispirms vienu pēc otras izlieto summas, kas pieejamas iepriekšējos EAF. Tādējādi šajā priekšlikumā aicinājumi veikt iemaksas attiecas uz summām saskaņā ar 10. EAF Eiropas Investīciju bankai un uz summām saskaņā ar 11. EAF Eiropas Komisijai.

                  Saskaņā ar 11. EAF finanšu regulas 21. panta 2. punktu Padome lēmumu par minēto priekšlikumu pieņem līdz 15. novembrim.

                  Saskaņā ar 2. pantu Padomes Lēmumā (ES) 2017/1206
                     4
                   attiecīgi samazina 8. un 9. EAF iekšējo nolīgumu 1. panta 2. punkta a) apakšpunktā noteiktās dalībvalstu iemaksu daļas. Šo samazinājumu īsteno, veicot trešo maksājumu 2017. gadam un/vai pirmo maksājumu 2018. gadam, atbilstoši katras dalībvalsts izvēlētajam koriģējošajam risinājumam.

                  11. EAF finanšu regulas 23. panta 1. punktā ir noteikts, ka, ja iemaksas daļa netiek samaksāta noteiktajā termiņā, attiecīgajai dalībvalstij ir jāmaksā procenti par nesamaksāto summu; procentu maksāšanas kārtība ir noteikta tajā pašā pantā.

               •Subsidiaritāte (neekskluzīvas kompetences gadījumā)

                  Skatīt 1. punktu. Priekšlikuma pamatojums un mērķi.

               •Proporcionalitāte

                  Skatīt 1. punktu. Priekšlikuma pamatojums un mērķi.

               •Instrumenta izvēle

                  Skatīt 1. punktu. Priekšlikuma pamatojums un mērķi.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex post izvērtējumi / spēkā esošo tiesību aktu atbilstības pārbaude

                  Nepiemēro

               •Apspriešanās ar ieinteresētajām personām

                  Nepiemēro

               •Ekspertu atzinumu pieprasīšana un izmantošana

                  Nepiemēro

               •Ietekmes novērtējums

                  Nepiemēro

               •Normatīvā atbilstība un vienkāršošana

                  Nepiemēro

               •Pamattiesības

                  Nepiemēro

               4.IETEKME UZ BUDŽETU

                  Nepiemēro

               5.CITI ELEMENTI

               •Īstenošanas plāni un uzraudzības, izvērtēšanas un ziņošanas kārtība

                  Nepiemēro

               •Skaidrojošie dokumenti (direktīvām)

                  Nepiemēro

               •Konkrētu priekšlikuma noteikumu sīks skaidrojums

                  Nepiemēro

               2017/0274 (NLE)

               Priekšlikums

               PADOMES LĒMUMS

               par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2019. gadam, gada iemaksas summu 2018. gadam, pirmo maksājumu 2018. gadam un provizorisku un nesaistošu prognozi attiecībā uz gaidāmajām gada iemaksu summām 2020. un 2021. gadam

               EIROPAS SAVIENĪBAS PADOME,

               ņemot vērā Līgumu par Eiropas Savienību un Līgumu par Eiropas Savienības darbību,

               ņemot vērā Padomes Regulu (ES) 2015/323 (2015. gada 2. marts) par finanšu regulu, ko piemēro 11. Eiropas Attīstības fondam
                  5
                („11. EAF finanšu regula”), un jo īpaši tās 21. panta 2. punktu,

               ņemot vērā Eiropas Komisijas priekšlikumu,

               tā kā:

               (1)Saskaņā ar 11. EAF finanšu regulas 21. panta 2. punktā noteikto procedūru Komisija līdz 2017. gada 15. oktobrim iesniedz priekšlikumu, norādot a) maksimālo gada iemaksas summu 2019. gadam; b) gada iemaksas summu 2018. gadam; c) iemaksas pirmās daļas summu 2018. gadam un d) provizorisku un nesaistošu prognozi par gaidāmajām gada iemaksu summām 2020. un 2021. gadam.

               (2)Saskaņā ar 11. EAF finanšu regulas 52. pantu Eiropas Investīciju banka 2017. gada 4. septembrī nosūtīja Komisijai atjauninātās saistību un maksājumu aplēses par tās pārvaldītajiem instrumentiem.

               (3)11. EAF finanšu regulas 22. panta 1. punktā ir noteikts, ka, aicinot veikt iemaksas, vispirms vienu pēc otras izlieto summas, kas pieejamas iepriekšējos EAF. Tāpēc būtu jāsniedz aicinājums veikt iemaksas Eiropas Investīciju bankai (saskaņā ar 10. EAF) un Eiropas Komisijai (saskaņā ar 11. EAF).

               (4)Padomes 2016. gada 15. novembra Lēmumā (ES) 2016/2026 par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2018. gadam, gada iemaksas summu 2017. gadam, pirmo maksājumu 2017. gadam un provizorisku un nesaistošu prognozi attiecībā uz gaidāmajām gada iemaksu summām 2019. un 2020. gadam
                  6
               , dalībvalstu EAF iemaksu gada maksimālā summa 2018. gadam Komisijai ir noteikta EUR 4 550 000 000 apmērā un EIB – EUR 250 000 000 apmērā.

               (5)Ar Padomes 2017. gada 4. jūlija Lēmumu (ES) 2017/1206 par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp otro maksājumu 2017. gadam
                  7
               , iemaksas ir samazinātas par summu EUR 200 000 000 no 8. un 9. EAF līdzekļiem, par kuriem saistības ir atceltas,

               IR PIEŅĒMUSI ŠO LĒMUMU.

               1. pants

               Dalībvalstu EAF iemaksu gada maksimālā summa 2019. gadam ar šo tiek noteikta EUR 4 900 000 000 apmērā. To sadala EUR 4 600 000 000 Komisijai un EUR 300 000 000 – EIB.

               2. pants

               Dalībvalstu EAF iemaksu gada summa 2018. gadam ar šo tiek noteikta EUR 4 800 000 000 apmērā. To sadala EUR 4 550 000 000 Komisijai un EUR 250 000 000 – EIB.

               3. pants

               Individuālās Eiropas Attīstības fonda iemaksas, ko dalībvalstis veic Komisijai un Eiropas Investīciju Bankai kā pirmo maksājumu par 2018. gadu, ir norādītas šā lēmuma pielikumā iekļautajā tabulā.

               Šo iemaksu maksājumus var apvienot ar korekcijām, kas izriet no iemaksu samazinājuma par summu EUR 200 000 000 apmērā no 8. un 9. EAF atbrīvotajiem līdzekļiem, saskaņā ar korekciju plānu, ko paziņojusi katra dalībvalsts.

               4. pants

               Provizoriska, nesaistoša prognoze attiecībā uz gaidāmo iemaksu gada summu 2020. gadam ar šo tiek noteikta EUR 4 600 000 000 Komisijai un EUR 300 000 000 EIB un 2021. gadam – EUR 4 700 000 000 Komisijai un EUR 300 000 000 EIB.

               5. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  OV L 317, 15.12.2000., 3. lpp.

                     (2)
                  OV L 210, 6.8.2013., 1. lpp.

                     (3)
                  OV L 58, 3.3.2015., 17.–38. lpp.

                     (4)
                  OV L 173, 6.7.2017., 15. lpp.

                     (5)
                  OV L 58, 3.3.2015., 17. lpp.

                     (6)
                  OV L 313, 19.11.2016., 25. lpp.

                     (7)
                  OV L 173, 6.7.2017., 15. lpp.

    ---documentbreak---

               EIROPAS KOMISIJA
            Briselē, 25.10.2017
            COM(2017) 625 final
            PIELIKUMS
            dokumentam
            Priekšlikums Padomes lēmumam
            par finanšu iemaksām, kas jāveic dalībvalstīm, lai finansētu Eiropas Attīstības fondu, tostarp maksimālo gada iemaksas summu 2019. gadam, gada iemaksas summu 2018. gadam, pirmo maksājumu 2018. gadam un provizorisku un nesaistošu prognozi attiecībā uz gaidāmajām gada iemaksu summām 2020. un 2021. gadam

               PIELIKUMS

                        DALĪBVALSTIS

                        10. EAF sadalījums %

                        11. EAF sadalījums %

                        1. maksājums 2018. gadā (EUR)

                        Kopā

                        Komisija

                        EIB

                        11. EAF

                        10. EAF

                        BEĻGIJA

                        3,53

                        3,24927

                        66 610 035,00

                        5 295 000,00

                        71 905 035,00

                        BULGĀRIJA

                        0,14

                        0,21853

                        4 479 865,00

                        210 000,00

                        4 689 865,00

                        ČEHIJAS REPUBLIKA

                        0,51

                        0,79745

                        16 347 725,00

                        765 000,00

                        17 112 725,00

                        DĀNIJA

                        2,00

                        1,98045

                        40 599 225,00

                        3 000 000,00

                        43 599 225,00

                        VĀCIJA

                        20,50

                        20,57980

                        421 885 900,00

                        30 750 000,00

                        452 635 900,00

                        IGAUNIJA

                        0,05

                        0,08635

                        1 770 175,00

                        75 000,00

                        1 845 175,00

                        ĪRIJA

                        0,91

                        0,94006

                        19 271 230,00

                        1 365 000,00

                        20 636 230,00

                        GRIEĶIJA

                        1,47

                        1,50735

                        30 900 675,00

                        2 205 000,00

                        33 105 675,00

                        SPĀNIJA

                        7,85

                        7,93248

                        162 615 840,00

                        11 775 000,00

                        174 390 840,00

                        FRANCIJA

                        19,55

                        17,81269

                        365 160 145,00

                        29 325 000,00

                        394 485 145,00

                        HORVĀTIJA

                        0,00

                        0,22518

                        4 616 190,00

                        0,00

                        4 616 190,00

                        ITĀLIJA

                        12,86

                        12,53009

                        256 866 845,00

                        19 290 000,00

                        276 156 845,00

                        KIPRA

                        0,09

                        0,11162

                        2 288 210,00

                        135 000,00

                        2 423 210,00

                        LATVIJA

                        0,07

                        0,11612

                        2 380 460,00

                        105 000,00

                        2 485 460,00

                        LIETUVA

                        0,12

                        0,18077

                        3 705 785,00

                        180 000,00

                        3 885 785,00

                        LUKSEMBURGA

                        0,27

                        0,25509

                        5 229 345,00

                        405 000,00

                        5 634 345,00

                        UNGĀRIJA

                        0,55

                        0,61456

                        12 598 480,00

                        825 000,00

                        13 423 480,00

                        MALTA

                        0,03

                        0,03801

                        779 205,00

                        45 000,00

                        824 205,00

                        NĪDERLANDE

                        4,85

                        4,77678

                        97 923 990,00

                        7 275 000,00

                        105 198 990,00

                        AUSTRIJA

                        2,41

                        2,39757

                        49 150 185,00

                        3 615 000,00

                        52 765 185,00

                        POLIJA

                        1,30

                        2,00734

                        41 150 470,00

                        1 950 000,00

                        43 100 470,00

                        PORTUGĀLE

                        1,15

                        1,19679

                        24 534 195,00

                        1 725 000,00

                        26 259 195,00

                        RUMĀNIJA

                        0,37

                        0,71815

                        14 722 075,00

                        555 000,00

                        15 277 075,00

                        SLOVĒNIJA

                        0,18

                        0,22452

                        4 602 660,00

                        270 000,00

                        4 872 660,00

                        SLOVĀKIJA

                        0,21

                        0,37616

                        7 711 280,00

                        315 000,00

                        8 026 280,00

                        SOMIJA

                        1,47

                        1,50909

                        30 936 345,00

                        2 205 000,00

                        33 141 345,00

                        ZVIEDRIJA

                        2,74

                        2,93911

                        60 251 755,00

                        4 110 000,00

                        64 361 755,00

                        APVIENOTĀ KARALISTE

                        14,82

                        14,67862

                        300 911 710,00

                        22 230 000,00

                        323 141 710,00

                        KOPĀ ES-28

                        100,00

                        100,00

                        2 050 000 000,00

                        150 000 000,00

                        2 200 000 000,00


               EIROPAS KOMISIJA
            Briselē, 6.11.2017
            COM(2017) 639 final
            2017/0281(NLE)
            Priekšlikums
            PADOMES LĒMUMS
            (XXX)par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma XXI pielikumā (Statistika)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt EEZ līguma XXI pielikumu (Statistika), lai iekļautu Eiropas Parlamenta un Padomes 2016. gada 11. maija Regulu (ES) 2016/792 par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95
                  1
               .

               Ar Regulu (ES) 2016/792 izveido vienotu regulējumu, kas vajadzīgs, lai izstrādātu, sagatavotu un izplatītu saskaņotos patēriņa cenu indeksus (SPCI ) un mājokļu cenu indeksu (MCI) Savienības un valsts līmenī.

               Šādi indeksi nav paredzēti Lihtenšteinā, kas tādēļ lūdz, lai tai piešķirtu atbrīvojumu no šīs regulas piemērošanas. Lihtenšteina pašlaik ir atbrīvota no Padomes 1995. gada 23. oktobra Regulā (EK) Nr. 2494/95
                  2
                noteiktās datu vākšanas, pamatojoties uz pielāgojumu, kas iekļauts EEZ līguma XXI pielikuma 19.a punkta f) apakšpunktā. Tāpēc Lihtenšteina lūdz, lai šo atbrīvojumu turpinātu piemērot attiecībā uz Regulu (ES) 2016/792.

               •Saskanība ar spēkā esošajiem noteikumiem politikas jomā

               Pievienotajā Apvienotās komitejas lēmuma projektā jau spēkā esošā ES politika paplašināta, to attiecinot arī uz EEZ EBTA valstīm (Norvēģiju, Islandi un Lihtenšteinu).

               •Saskanība ar citām Savienības politikas jomām

               ES acquis piemērošanas paplašināšana, iekļaujot to EEZ līgumā, lai attiecinātu to arī uz EEZ EBTA valstīm, tiek veikta saskaņā ar minētā līguma mērķiem un principiem, cenšoties izveidot dinamisku un viendabīgu Eiropas Ekonomikas zonu, kas balstās uz kopīgiem noteikumiem un vienādiem konkurences nosacījumiem.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               EEZ līgumā iekļaujamais tiesību akts ir balstīts uz Līguma par Eiropas Savienības darbību 338. panta 1. punktu.

               Padomes Regulas (EK) Nr. 2894/94
                  3
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju.

               Komisija sadarbībā ar EĀDD iesniedz EEZ Apvienotās komitejas lēmuma projektu, lai Padome to pieņemtu kā Savienības nostāju. Komisija cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt dalībvalstīs, bet tā ietekmes dēļ var labāk sasniegt Savienības līmenī.

                  Process ES acquis iekļaušanai EEZ līgumā tiek veikts saskaņā ar Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību, kas apstiprina šo pieeju.

               •Proporcionalitāte

               Saskaņā ar proporcionalitātes principu šajā priekšlikumā paredz vienīgi tos pasākumus, kas ir vajadzīgi minētā mērķa sasniegšanai.

               •Juridiskā instrumenta izvēle

                  Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ekspertu atzinumu pieprasīšana un izmantošana

               Neattiecas.

               •Ietekmes novērtējums

               Neattiecas.

               4.IETEKME UZ BUDŽETU

               Regulas (ES) 2016/792 iekļaušanai EEZ līgumā nav paredzama ietekme uz budžetu.

               5.CITI JAUTĀJUMI

               Neattiecas.

               2017/0281 (NLE)

               Priekšlikums

               PADOMES LĒMUMS

               (XXX)

                  par nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma XXI pielikumā (Statistika)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 338. panta 1. punktu saistībā ar 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  4
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  5
                („EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja inter alia var pieņemt lēmumu par EEZ līguma XXI pielikuma (Statistika) grozīšanu.

               (3)EEZ līgumā jāiekļauj Eiropas Parlamenta un Padomes Regula (ES) 2016/792
                  6
               .

               (4)Tādēļ būtu attiecīgi jāgroza EEZ līguma XXI pielikums (Statistika).

               (5)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XXI pielikumā (Statistika), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  OV L 135, 24.5.2016., 11. lpp.

                     (2)
                  OV L 257, 27.10.1995., 1. lpp.

                     (3)
                  OV L 305, 30.11.1994., 6.–8. lpp.

                     (4)
                  OV L 305, 30.11.1994., 6. lpp.

                     (5)
                  OV L 1, 3.1.1994., 3. lpp.

                     (6)
                  Eiropas Parlamenta un Padomes Regula (ES) 2016/792 (2016. gada 11. maijs) par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95 (OV L 135, 24.5.2016., 11. lpp.).

    ---documentbreak---

               EIROPAS KOMISIJA
            Briselē,6.11.2017
            COM(2017) 639 final
            PIELIKUMS
            dokumentam
            PriekšlikumsPADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma XXI pielikumā (Statistika)

               PIELIKUMS

               EEZ APVIENOTĀS KOMITEJAS LĒMUMS Nr. .../2017,

                  ar ko groza EEZ līguma XXI pielikumu (Statistika)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu („EEZ līgums”) un jo īpaši tā 98. pantu,

               tā kā:

               (1)EEZ līgumā jāiekļauj Eiropas Parlamenta un Padomes 2016. gada 11. maija Regula (ES) 2016/792 par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95
                  1
               .

               (2)Ar Regulu (ES) 2016/792 atceļ Padomes Regulu (EK) Nr. 2494/95
                  2
               , kas ir iekļauta EEZ līgumā un kas tādējādi saskaņā ar EEZ līgumu ir jāatceļ.

               (3)Tādēļ būtu attiecīgi jāgroza EEZ līguma XXI pielikums,

               IR PIEŅĒMUSI ŠO LĒMUMU.

               1. pants

               EEZ līguma XXI pielikuma 19.a punkta (Padomes Regula (EK) Nr. 2494/95) tekstu aizstāj ar šādu:

               „32016 R 0792: Eiropas Parlamenta un Padomes Regula (ES) 2016/792 (2016. gada 11. maijs) par saskaņotajiem patēriņa cenu indeksiem un mājokļu cenu indeksu un ar ko atceļ Padomes Regulu (EK) Nr. 2494/95 (OV L 135, 24.5.2016., 11. lpp.).

               Šā līguma vajadzībām regulas noteikumus pielāgo šādi:

               šo regulu nepiemēro Lihtenšteinai.”.

               2. pants

               Regulas (ES) 2016/792 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               3. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu*.

                  34. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas
                     sekretāri

                     (1)
                  OV L 135, 24.5.2016., 11. lpp.

                     (2)
                  OV L 257, 27.10.1995., 1. lpp.

                     (3)
                  [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 6.11.2017
            COM(2017) 640 final
            2017/0282(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņemEEZ Apvienotajā komitejā attiecībā uz grozījumu EEZ līguma II pielikumā(Tehniskie noteikumi, standarti, testēšana un sertifikācija)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               Priekšlikumam par Padomes lēmumu pievienotā EEZ Apvienotās komitejas lēmuma projekta mērķis ir grozīt EEZ līguma II pielikumu (Tehniskie noteikumi, standarti, testēšana un sertifikācija), iekļaujot tajā noteikumus no Eiropas Parlamenta un Padomes 2015. gada 9. septembra Direktīvas (ES) 2015/1535, ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā
                  1
               .

               •Saskanība ar pašreizējiem noteikumiem konkrētajā politikas jomā

               Pievienotajā Apvienotās komitejas lēmuma projektā jau spēkā esošā ES politika paplašināta, to attiecinot arī uz EEZ EBTA valstīm (Norvēģiju, Islandi un Lihtenšteinu).

               •Saskanība ar citām Savienības politikas jomām

               ES acquis piemērošanas paplašināšana, tos attiecinot arī uz EEZ EBTA valstīm un iekļaujot EEZ līgumā, tiek veikta saskaņā ar šā līguma mērķiem un principiem nolūkā izveidot dinamisku un viendabīgu Eiropas Ekonomikas zonu, kas balstās uz kopīgiem noteikumiem un vienādiem konkurences nosacījumiem.

               2.TIESISKAIS PAMATS, SUBSIDIARITĀTE UN SAMĒRĪGUMS

               •Tiesiskais pamats

               EEZ līgumā iekļaujamais tiesību akts ir balstīts uz Līguma par Eiropas Savienības darbību 114., 337. un 43. pantu.

               Padomes Regulas (EK) Nr. 2894/94
                  2
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju.

               Komisija sadarbībā ar EĀDD iesniedz EEZ Apvienotās komitejas lēmuma projektu, lai Padome to pieņemtu kā Savienības nostāju. Komisija cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvai kompetencei)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt dalībvalstīs, bet tā ietekmes dēļ var labāk sasniegt Savienības līmenī.

                  Process ES acquis iekļaušanai EEZ līgumā tiek veikts saskaņā ar Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību, kas apstiprina šo pieeju.

               •Samērīgums

               Saskaņā ar samērīguma (proporcionalitātes) principu šajā priekšlikumā ir paredzēti vienīgi tādi pasākumi, kas nepieciešami minētā mērķa sasniegšanai.

               •Juridiskā instrumenta izvēle

                  Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX POST IZVĒRTĒJUMU, APSPRIEŠANAS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ekspertu atzinumu iegūšana un izmantošana

               Neattiecas.

               •Ietekmes novērtējums

               Neattiecas.

               4.IETEKME UZ BUDŽETU

               Sagaidāms, ka Direktīvas (ES) 2015/1535 iekļaušana EEZ līgumā budžetu neietekmēs.

               5.CITI JAUTĀJUMI

               Galvenie EBTA puses pieprasītie pielāgojumi

               Pamatojums un ierosinātais risinājums:

               Termina “tehniska specifikācija” definīcija, 1. panta 1. punkta c) apakšpunkts, a) pielāgojums

               Ar šo pielāgojumu tiek nodrošināts, ka termina “tehniska specifikācija” definīcijas ietvaros netiek piemērots teikums “lauksaimniecības produktiem, kā minēts [..] (LESD) 38. panta 1. punkta [..]”, pamatojoties uz to, ka LESD 38. panta 1. punkts ietver norādes uz ES KLP un KZP, kas abas ir instrumenti, kuri neietilpst EEZ līguma darbības jomā. Identisks pielāgojums jau tiek piemērots EEZ līguma ietvaros.

               Papildinformācijas pieprasījumi, 5. panta 1. punkts, c) pielāgojums

               Pielāgojums ir iekļauts, lai nodrošinātu pietiekamu informācijas apmaiņu starp ES pīlāru un EBTA pīlāru. Jāņem vērā, ka līdzīgs pielāgojums jau tiek piemērots EEZ līguma ietvaros.

               Atsauksmju pārsūtīšana, 5. panta 2. punkts, d) pielāgojums

               Ar šo pielāgojumu tiek precizēts, kā atsauksmes par tehnisko noteikumu projektu tiek darītas zināmas saziņā starp ES pīlāru un EBTA pīlāru. Jāņem vērā, ka identisks pielāgojums jau tiek piemērots EEZ līguma ietvaros.

               2017/0282 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem
                  EEZ Apvienotajā komitejā attiecībā uz grozījumu EEZ līguma II pielikumā
                  (Tehniskie noteikumi, standarti, testēšana un sertifikācija)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 114., 337. un 43. pantu kopsakarā ar tā 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  3
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  4
                (turpmāk “EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja var nolemt citstarp grozīt EEZ līguma II pielikumu (Tehniskie noteikumi, standarti, testēšana un sertifikācija).

               (3)EEZ līgumā jāiekļauj Eiropas Parlamenta un Padomes Direktīvas (ES) Nr. 2015/1535
                  5
                noteikumi.

               (4)Tādēļ attiecīgi būtu jāgroza EEZ līguma II pielikums (Tehniskie noteikumi, standarti, testēšana un sertifikācija).

               (5)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostāja, kas Savienības vārdā jāieņem EEZ Apvienotajā komitejā attiecībā uz EEZ līguma II pielikumu (Tehniskie noteikumi, standarti, testēšana un sertifikācija), ir balstāma uz EEZ Apvienotās komitejas lēmuma projektu, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā –

                     priekšsēdētājs

                     (1)
                  OV L 241, 17.9.2015., 1.–15. lpp.

                     (2)
                  OV L 305, 30.11.1994., 6.–8. lpp.

                     (3)
                  OV L 305, 30.11.1994., 6. lpp.

                     (4)
                  OV L 1, 3.1.1994., 3. lpp.

                     (5)
                  Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1.–15. lpp.).

    ---documentbreak---

               EIROPAS KOMISIJA
            Briselē, 6.11.2017
            COM(2017) 640 final
            PIELIKUMS
            priekšlikumam Padomes lēmumspar nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma II pielikumā (Tehniskie noteikumi, standarti, testēšana un sertifikācija)

               EEZ APVIENOTĀS KOMITEJAS LĒMUMS
                  Nr. .../2017

                  (XXX)

                  par grozījumu EEZ līguma II pielikumā
                  (Tehniskie noteikumi, standarti, testēšana un sertifikācija)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (turpmāk “EEZ līgums”) un jo īpaši tā 98. pantu,

               tā kā:

               (1)Eiropas Parlamenta un Padomes Direktīvas (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā
                  1
               , noteikumi ir iekļaujami EEZ līgumā.

               (2)Ar Direktīvu (ES) 2015/1535 tiek atcelta Eiropas Parlamenta un Padomes Direktīva 98/34/EK
                  2
               , kas iekļauta EEZ līgumā un kas līdz ar to ir atceļama saskaņā ar EEZ līgumu.

               (3)Tādēļ būtu attiecīgi jāgroza EEZ līguma II pielikums,

               IR PIEŅĒMUSI ŠO LĒMUMU.

               1. pants

               EEZ līguma II pielikuma XIX nodaļas 1. punkta (Eiropas Parlamenta un Padomes Direktīva 98/34/EK) tekstu aizstāj ar šādu:

               “32015 L 1535: Eiropas Parlamenta un Padomes Direktīva (ES) 2015/1535 (2015. gada 9. septembris), ar ko nosaka informācijas sniegšanas kārtību tehnisko noteikumu un Informācijas sabiedrības pakalpojumu noteikumu jomā (OV L 241, 17.9.2015., 1. lpp.).

               Direktīvas noteikumus šā Līguma vajadzībām pielāgo šādi:

               a)tās 1. panta 1. punkta c) apakšpunkta otro daļu aizstāj ar šādu:

               “Termins “tehniska specifikācija” ietver arī ražošanas metodes un procesus, kas izmantoti attiecībā uz produktiem, kuri paredzēti lietošanai cilvēku vai dzīvnieku pārtikā, un medikamentiem, kas definēti Direktīvas 2001/83/EK 1. pantā (EEZ Apvienotās komitejas 2002. gada 25. jūnija Lēmums Nr. 82/2002
                  3
               ), kā arī ražošanas metodes un procesus attiecībā uz citiem produktiem, ja šādas metodes un procesi ietekmē to īpašības.”;

               b)tās 5. panta 1. punkta pirmo daļu papildina ar šādu tekstu:

               “Paziņoto tehnisko noteikumu projektu pilnu tekstu dara pieejamu gan oriģinālvalodā, gan tulkojumā kādā no Savienības oficiālajām valodām.”;

               c)tās 5. panta 1. punktu papildina ar šādu daļu:

               “Komisija vai ES dalībvalstis ar Komisijas starpniecību, no vienas puses, un EBTA Uzraudzības iestāde vai EBTA valstis ar EBTA Uzraudzības iestādes starpniecību, no otras puses, var iesniegt papildinformācijas pieprasījumu attiecībā uz paziņotu tehnisko noteikumu projektu.”;

               d)tās 5. panta 2. punktu papildina ar šādu daļu:

               “EBTA Uzraudzības iestāde nosūta Komisijai EBTA valstu atsauksmes vienota, saskaņota paziņojuma formā, savukārt Komisija nosūta EBTA Uzraudzības iestādei Komisijas un ES dalībvalstu atsauksmes.”;

               e)tās 6. panta 3., 4., 5. un 6. punktu nepiemēro.”

               2. pants

               EEZ līguma XI pielikuma 5.i punkta (Eiropas Parlamenta un Padomes Direktīva 98/34/EK) tekstu svītro.

               3. pants

               Direktīvas (ES) 2015/1535 teksts islandiešu un norvēģu valodā, kas publicējams Eiropas Savienības Oficiālā Vēstneša EEZ papildinājumā, ir autentisks.

               4. pants

               Šis lēmums stājas spēkā […], ja vien ir sniegti visi EEZ līguma 103. panta 1. punktā paredzētie paziņojumi.*

                  45. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs
                     EEZ Apvienotās komitejas

                     sekretāri

                     (1)
                  OV L 241, 17.9.2015., 1. lpp.

                     (2)
                  OV L 204, 21.7.1998., 37. lpp.

                     (3)
                  EEZ papildinājums Nr. 49, 3.10.2002., 22. lpp.

                     (4)
                  [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 27.2.2018
            COM(2018) 82 final
            2018/0037(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņemApvienotajā komitejā attiecībā uz grozījumu EEZ līgumaXIII pielikumā (Transports)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               EEZ Apvienotās komitejas lēmuma projekta (pievienots Padomes lēmuma priekšlikumam) mērķis ir grozīt EEZ līguma XIII pielikumu (Transports), lai iekļautu tajā Komisijas Regulu (ES) Nr. 1305/2014 par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai
                  1
               .

               Pielāgojumi, kas izklāstīti pievienotajā EEZ Apvienotās komitejas lēmuma projektā, pārsniedz to, ko var uzskatīt tikai par tehniskiem pielāgojumiem Padomes Regulas Nr. 2894/94 nozīmē.

               •Saskanība ar pašreizējiem noteikumiem konkrētajā politikas jomā

               Pievienotajā EEZ Apvienotās komitejas lēmuma projektā jau spēkā esošās ES politikas darbības joma paplašināta, aptverot arī EEZ EBTA valstis (Norvēģiju, Islandi un Lihtenšteinu).

               •Saskanība ar citām Savienības politikas jomām

                  ES acquis piemērošanas paplašināšana, iekļaujot to EEZ līgumā, lai attiecinātu to arī uz EEZ EBTA valstīm, tiek veikta saskaņā ar minētā līguma mērķiem un principiem, cenšoties izveidot dinamisku un viendabīgu Eiropas Ekonomikas zonu, kas balstās uz kopīgiem noteikumiem un vienādiem konkurences nosacījumiem.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               EEZ līgumā iekļaujamais tiesību akts ir balstīts uz Līguma par Eiropas Savienības darbību 91. un 172. pantu.

               Padomes Regulas (EK) Nr. 2894/94
                  2
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju.

               EĀDD sadarbībā ar Komisiju iesniedz EEZ Apvienotās komitejas lēmuma projektu, lai Padome to pieņemtu kā Savienības nostāju. EĀDD cer pēc iespējas drīz iesniegt EEZ Apvienotajai komitejai minēto dokumentu.

                •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt dalībvalstīs, bet tā ietekmes dēļ var labāk sasniegt Savienības līmenī.

               Process ES acquis iekļaušanai EEZ līgumā tiek veikts saskaņā ar Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību, kas apstiprina šo pieeju.

               •Proporcionalitāte

               Saskaņā ar proporcionalitātes principu šajā priekšlikumā paredz vienīgi tos pasākumus, kas ir vajadzīgi minētā mērķa sasniegšanai.

               •Instrumenta izvēle

               Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX-POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ekspertu atzinumu pieprasīšana un izmantošana

               Neattiecas.

               •Ietekmes novērtējums

               Neattiecas.

               4.IETEKME UZ BUDŽETU

               Nav paredzams, ka Komisijas Regulas (ES) Nr. 1305/2014 iekļaušana EEZ līgumā ietekmēs budžetu.

               5.CITI ELEMENTI

               •Paredzētā pielāgojuma apraksts

               Komisijas Regulas (ES) Nr. 1305/2014 pielikuma 7.1.4. punktā ir paredzēts izveidot “vadības komiteju”. Vadības komiteja gādā par stratēģiskās vadības struktūru, lai efektīvi vadītu un koordinētu darbu, īstenojot savstarpējas izmantojamības tehniskās specifikācijas (“SITS”) telemātikas lietojumprogrammas kravu pārvadājumiem (“TAF”).

               Saskaņā ar EEZ līguma divu pīlāru struktūru šīs funkcijas par EBTA pusi ir uzticētas EBTA Uzraudzības iestādei (“ESA”). Tādēļ EEZ EBTA valstis lūdz ESA novērotāja statusu šajā vadības komitejā.

               Jāpiebilst, ka, vadības komitejas locekļi var ierosināt, lai vadības komitejas darbā novērotāju statusā piedalītos citas organizācijas, ja tam ir pamatoti tehniski un organizatoriski iemesli.

               2018/0037 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem
                  Apvienotajā komitejā attiecībā uz grozījumu EEZ līguma
                  XIII pielikumā (Transports)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 91. un 172. pantu saistībā ar 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  3
                un jo īpaši tās 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  4
                (“EEZ līgums”) stājās spēkā 1994. gada 1. janvārī.

               (2)Ievērojot EEZ līguma 98. pantu, EEZ Apvienotā komiteja var nolemt inter alia grozīt EEZ līguma XIII pielikumu (Transports).

               (3)EEZ līgumā ir jāiekļauj Komisijas Regula (ES) Nr. 1305/2014
                  5
               .

               (4)Tādēļ būtu attiecīgi jāgroza EEZ līguma XIII pielikums (Transports).

               (5)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XIII pielikumā (Transports), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā

                     priekšsēdētājs

                     (1)

                        Komisijas Regula (ES) Nr. 1305/2014 (2014. gada 11. decembris) par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

                     (2)

                        OV L 305, 30.11.1994., 6.–8. lpp.

                     (3)

                        OV L 305, 30.11.1994., 6. lpp.

                     (4)

                        OV L 1, 3.1.1994., 3. lpp.

                     (5)

                        Komisijas Regula (ES) Nr. 1305/2014 (2014. gada 11. decembris) par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu (OV L 356, 12.12.2014., 438. lpp.).

    ---documentbreak---

               EIROPAS KOMISIJA
            Briselē,27.2.2018
            COM(2018) 82 final
            PIELIKUMS
            EMPTY
            PADOMES LĒMUMS

               par nostāju, kas Eiropas Savienības vārdā jāieņemApvienotajā komitejā attiecībā uz grozījumu EEZ līgumaXIII pielikumā (Transports)

               PIELIKUMS
               EEZ APVIENOTĀS KOMITEJAS LĒMUMS Nr. …/2018

                  (...),

                  ar ko groza EEZ līguma XIII pielikumu (Transports)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,

               tā kā:

               (1)EEZ līgumā ir jāiekļauj Komisijas Regula (ES) Nr. 1305/2014 (2014. gada 11. decembris) par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (EK) Nr. 62/2006 atcelšanu
                  1
               .

               (2)Ar Regulu (ES) Nr. 1305/2014 tiek atcelta Komisijas Regula (EK) Nr. 62/2006
                  2
               , kas iekļauta EEZ līgumā un kas attiecīgi jāsvītro no EEZ līguma.

               (3)Tādēļ būtu attiecīgi jāgroza EEZ līguma XIII pielikums,

               IR PIEŅĒMUSI ŠO LĒMUMU.

               1. pants

               EEZ līguma XIII pielikuma 37.h punkta tekstu (Komisijas Regula (EK) Nr. 62/2006) aizstāj ar šādu:

               “32014 R 1305: Komisijas Regula (ES) Nr. 1305/2014 (2014. gada 11. decembris) par savstarpējas izmantojamības tehnisko specifikāciju Eiropas Savienības dzelzceļu sistēmas kravas pārvadājumu telemātikas lietojumprogrammu apakšsistēmai un Regulas (ES) Nr. 62/2006 atcelšanu (OV L 356, 12.12.2014., 438. lpp.).

               Šā līguma vajadzībām regulu pielāgo šādi:

               pielikumā aiz 7.1.4. punkta 3. apakšpunkta pievieno šādu punktu:

               4.
                     EBTA Uzraudzības iestādei vadības komitejā ir novērotājas statuss”.

               2. pants

               Regulas (ES) Nr. 1305/2014 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               3. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu*, vai dienā, kad stājas spēkā EEZ Apvienotās komitejas [datums] Lēmums Nr. xx/xxxx
                  3
               [, ar ko iekļauj Direktīvu 2012/34/ES], atkarībā no tā, kurš datums ir vēlāk.

                  44. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas
                     sekretāri

                     (1)

                        OV L 356, 12.12.2014., 438. lpp.

                     (2)

                        OV L 13, 18.1.2006., 1. lpp.

                     (3)

                        OV L …*
                        [Konstitucionālās prasības nav norādītas.] [Konstitucionālās prasības ir norādītas.]


               EIROPAS KOMISIJA
            Briselē, 2.3.2018
            COM(2018) 83 final
            2018/0039(NLE)
            Priekšlikums
            PADOMES LĒMUMS
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma XXII pielikumā (Uzņēmējdarbības tiesības) un 37. protokolā (kurā ir 101. pantā paredzētais saraksts)

               PASKAIDROJUMA RAKSTS

               1.PRIEKŠLIKUMA KONTEKSTS

               •Priekšlikuma pamatojums un mērķi

               EEZ Apvienotās komitejas lēmuma projekta (kas pievienots pielikumā ierosinātajam Padomes lēmumam) mērķis ir grozīt EEZ līguma XXII pielikumu (Uzņēmējdarbības tiesības) un 37. protokolu (kurā ir 101. pantā paredzētais saraksts), lai līgumā iekļautu Regulu (ES) 537/2014 par īpašām prasībām attiecībā uz obligātajām revīzijām sabiedriskas nozīmes struktūrās
                  1
                un Direktīvu 2014/56/ES, ar ko paredz gada pārskatu un konsolidēto pārskatu obligātās revīzijas
                  2
               .

               Pielāgojumi, kas izklāstīti pievienotajā EEZ Apvienotās komitejas lēmuma projektā, pārsniedz to, ko var uzskatīt tikai par tehniskiem pielāgojumiem Padomes Regulas Nr. 2894/94 nozīmē. Tādējādi Savienības nostāju nosaka Padome.

               •Saskanība ar esošajiem rīcībpolitikas noteikumiem konkrētās rīcībpolitikas jomā

               Pievienotajā EEZ Apvienotās komitejas lēmuma projektā jau spēkā esošās ES politikas darbības joma paplašināta, aptverot arī EEZ EBTA valstis (Norvēģiju, Islandi un Lihtenšteinu).

               •Saskanība ar citām Savienības rīcībpolitikām

               ES acquis piemērošanas paplašināšana, iekļaujot to EEZ līgumā, lai attiecinātu to arī uz EEZ EBTA valstīm, tiek veikta saskaņā ar minētā līguma mērķiem un principiem, cenšoties izveidot dinamisku un viendabīgu Eiropas Ekonomikas zonu, kas balstās uz kopīgiem noteikumiem un vienādiem konkurences nosacījumiem.

               2.JURIDISKAIS PAMATS, SUBSIDIARITĀTE UN PROPORCIONALITĀTE

               •Juridiskais pamats

               EEZ līgumā iekļaujamais tiesību akts ir balstīts uz Līguma par Eiropas Savienības darbību 50. un 114. pantu.

               Padomes Regulas (EK) Nr. 2894/94
                  3
                par EEZ līguma īstenošanas kārtību 1. panta 3. punktā ir paredzēts, ka Padome pēc Komisijas priekšlikuma šādiem lēmumiem izstrādā Savienības nostāju.

               EĀDD sadarbībā ar Komisiju iesniedz EEZ Apvienotās komitejas lēmuma projektu, lai Padome to pieņemtu kā Savienības nostāju. EĀDD cer pēc iespējas drīz iesniegt EEZ Apvienotajai komitejai minēto dokumentu.

               •Subsidiaritāte (neekskluzīvas kompetences gadījumā)

               Priekšlikums ir saskaņā ar subsidiaritātes principu šāda iemesla dēļ.

               Šā priekšlikuma mērķi, proti, nodrošināt iekšējā tirgus viendabīgumu, nevar pietiekami labi sasniegt atsevišķās dalībvalstīs, bet tās/rīcības iedarbības dēļ var labāk sasniegt Savienības līmenī.

               Process ES acquis iekļaušanai EEZ līgumā tiek veikts saskaņā ar 1994. gada 28. novembra Padomes Regulu (EK) Nr. 2894/94 par Eiropas Ekonomikas zonas līguma īstenošanas kārtību, kas apstiprina šo pieeju.

               •Samērība

               Saskaņā ar proporcionalitātes principu šajā priekšlikumā paredz vienīgi tos pasākumus, kas ir vajadzīgi minētā mērķa sasniegšanai.

               •Juridiskā instrumenta izvēle

               Saskaņā ar EEZ līguma 98. pantu izvēlētais juridiskais instruments ir EEZ Apvienotās komitejas lēmums. EEZ Apvienotā komiteja nodrošina EEZ līguma faktisko īstenošanu un darbību. Lai sasniegtu šo mērķi, tā pieņem lēmumus EEZ līgumā paredzētajos gadījumos.

               3.EX-POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI

               •Ex-post izvērtējumi / spēkā esošo tiesību aktu atbilstības pārbaude

               Neattiecas.

               •Apspriešanās ar ieinteresētajām personām

               Neattiecas.

               •Ekspertu atzinumu pieprasīšana un izmantošana

               Neattiecas.

               •Ietekmes novērtējums

               Neattiecas.

               •Normatīvā atbilstība un vienkāršošana

               Neattiecas.

               •Pamattiesības

               Neattiecas.

               4.IETEKME UZ BUDŽETU

               Regulas (ES) 537/2014 par īpašām prasībām attiecībā uz obligātajām revīzijām sabiedriskas nozīmes struktūrās un Direktīvas 2014/56/ES, ar ko paredz gada pārskatu un konsolidēto pārskatu obligātās revīzijas, iekļaušanai EEZ līgumā nav paredzama ietekme uz budžetu.

               5.CITI JAUTĀJUMI

               •Īstenošanas plāni un uzraudzības, izvērtēšanas un ziņošanas kārtība

               Neattiecas.

               •Skaidrojošie dokumenti (norādēm)

               Neattiecas.

               •Konkrēto priekšlikuma noteikumu detalizēts skaidrojums

               Regula (ES) 537/2014 satur atsauces uz "Savienības tiesību aktiem".

               Saskaņā ar EEZ līguma 7. pantu EEZ EBTA valstīm saistoši ir tikai tie tiesību akti, kas ir iekļauti EEZ līgumā. Tādējādi Regulas (ES) 537/2014 a) pielāgojums nodrošina, ka noteikumi attiecībā uz piemērojamiem Savienības tiesību aktiem atspoguļo to, ka EEZ kontekstā atsauce uz tiesisko regulējumu ir EEZ līgums un tajā iekļautie tiesību akti.

               Regulas (ES) Nr. 537/2014 41. un 44. pants.

               Ar regulas 41. pantu nosaka pārejas periodus attiecībā uz saistību spēkā stāšanos, kas nosaka obligāto revidentu un revīzijas uzņēmumu rotāciju un šādu revidentu atlases procedūru organizāciju. Kā minēts regulas preambulā, šis pārejas periods ir svarīgs, "lai nodrošinātu juridisko noteiktību un raitu pāreju uz režīmu, kas ieviests ar šo regulu". Šie apsvērumi ir vienlīdz piemērojami EBTA valstīm. Tā kā regula EEZ līgumā tiks iekļauta vēlāk, nekā tā stājas spēkā ES, šos pārejas periodus jāpielāgo tā, lai nodrošinātu, ka EBTA valstīs reģistrētie uzņēmumi var izmantot tādu pašu pielāgošanās periodu. Tādējādi ar pielāgojumu b) 41. pantā minētos datumus groza tā, lai tos saskaņotu ar Apvienotās komitejas lēmumu par regulas iekļaušanu EEZ līgumā.

               Ar regulas 44. pantu uz vienu gadu atliek to noteikumu stāšanos spēkā, ar kuriem ierobežo akcionāru iespējas iecelt revidentus. Iepriekš minēto iemeslu dēļ mutatis mutandis ar c) pielāgojumu tādējādi groza šo datumu, lai saskaņotu to ar pašreizējā Apvienotās komitejas lēmuma stāšanos spēkā.

               Direktīvas 2006/43/EK 30.c panta 3. punkts

               Saskaņā ar EEZ līguma 7. pantu EEZ EBTA valstīm saistoši ir tikai tie tiesību akti, kas ir iekļauti EEZ līgumā. Eiropas Savienības Pamattiesību harta ir ES primāro tiesību aktu instruments, kas nav saistošs valstīm, kuras nav ES dalībvalstis, un nav piemērojams EEZ kontekstā. Tādējādi ar Direktīvas 2014/56/ES a) pielāgojumu atceļ 30.c panta 3. punktā iekļautās atsauces uz Hartu piemērošanu.

               Tomēr kompetentajām iestādēm tiek noteikts pienākums, ka, publicējot sankcijas, pamattiesības un jo īpaši tiesības uz privātās un ģimenes dzīves neaizskaramību un tiesības uz personas datu aizsardzību tiek piemērotas EEZ.

               2018/0039 (NLE)

               Priekšlikums

               PADOMES LĒMUMS

               par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma XXII pielikumā (Uzņēmējdarbības tiesības) un 37. protokolā (kurā ir 101. pantā paredzētais saraksts)

               EIROPAS SAVIENĪBAS PADOME,

               ņemot vērā Līgumu par Eiropas Savienības darbību un jo īpaši tā 50. un 114. pantu saistībā ar 218. panta 9. punktu,

               ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību
                  4
                un jo īpaši tā 1. panta 3. punktu,

               ņemot vērā Eiropas Komisijas priekšlikumu,

               tā kā:

               (1)Līgums par Eiropas Ekonomikas zonu
                  5
                (“EEZ līgums”) stājās spēkā 1994. gada 1. janvārī.

               (2)Saskaņā ar EEZ līguma 98. pantu EEZ Apvienotā komiteja inter alia var pieņemt lēmumu par EEZ līguma XXII pielikuma (Uzņēmējdarbības tiesības) un 37. protokola (kurā ir 101. pantā paredzētais saraksts) grozīšanu.

               (3)EEZ līgumā ir jāiekļauj Eiropas Parlamenta un Padomes Regula (ES) Nr. 537/2014
                  6
               .

               (4)EEZ līgumā ir jāiekļauj Eiropas Parlamenta un Padomes Direktīva 2014/56/ES
                  7
               .

               (5)Lai EEZ līgums darbotos pienācīgi, tā 37. protokols jāpapildina, lai iekļautu Eiropas Revīzijas pārraudzības struktūru komiteju (CEAOB), kas izveidota ar Regulu (ES) 537/2014, un EEZ līguma XXII pielikums attiecīgi jāgroza, lai precizētu procedūras dalībai šajā komitejā.

               (6)Tādēļ būtu attiecīgi jāgroza EEZ līguma XXII pielikums un 37. protokols,

               (7)Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

               IR PIEŅĒMUSI ŠO LĒMUMU.

               1. pants

               Nostājas, kas Savienības vārdā jāieņem EEZ Apvienotajā komitejā par ierosināto grozījumu EEZ līguma XXII pielikumā (Uzņēmējdarbības tiesības) un 37. protokolā (kurā ir 101. pantā paredzētais saraksts), pamatā ir EEZ Apvienotās komitejas lēmuma projekts, kas pievienots šim lēmumam.

               2. pants

               Šis lēmums stājas spēkā tā pieņemšanas dienā.

               Briselē,

                     Padomes vārdā —

                     priekšsēdētājs

                     (1)

                        Eiropas Parlamenta un Padomes Regula (ES) Nr. 537/2014 (2014. gada 16. aprīlis) par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas Lēmumu 2005/909/EK, OV L 158, 27.5.2014., 77. lpp.

                     (2)

                        Eiropas Parlamenta un Padomes Direktīva 2014/56/ES (2014. gada 16. aprīlis), ar kuru groza Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas, OV L 158, 27.5.2014., 196. lpp.

                     (3)

                        OV L 305, 30.11.1994., 6.–8. lpp.

                     (4)

                        OV L 305, 30.11.1994., 6. lpp.

                     (5)

                        OV L 1, 3.1.1994., 3. lpp.

                     (6)

                        Eiropas Parlamenta un Padomes Regula (ES) Nr. 537/2014 (2014. gada 16. aprīlis) par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas Lēmumu 2005/909/EK, OV L 158, 27.5.2014., 77. lpp.

                     (7)

                        Eiropas Parlamenta un Padomes Direktīva 2014/56/ES (2014. gada 16. aprīlis), ar kuru groza Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas, OV L 158, 27.5.2014., 196. lpp.

    ---documentbreak---

               EIROPAS KOMISIJA
            Briselē,2.3.2018
            COM(2018) 83 final
            PIELIKUMS
            dokumentam
            Priekšlikums Padomes Lēmumam
            par nostāju, kas Eiropas Savienības vārdā jāieņem EEZ Apvienotajā komitejā attiecībā uz grozījumu EEZ līguma XXII pielikumā (Uzņēmējdarbības tiesības) un 37. protokolā (kurā ir 101. pantā paredzētais saraksts)

               PIELIKUMS
               EEZ APVIENOTĀS KOMITEJAS LĒMUMS

                  Nr.

                  ar ko groza EEZ līguma XXII pielikumu (Uzņēmējdarbības tiesības) un 37. protokolu (kurā ir 101. pantā paredzētais saraksts)

               EEZ APVIENOTĀ KOMITEJA,

               ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,

               tā kā:

               (1)EEZ līgumā būtu jāiekļauj Eiropas Parlamenta un Padomes Regula (ES) Nr. 537/2014 (2014. gada 16. aprīlis) par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas Lēmumu 2005/909/EK
                  1
               , regula labota ar OV L 170, 11.6.2014., 66. lpp.

               (2)EEZ līgumā būtu jāiekļauj Eiropas Parlamenta un Padomes Direktīva 2014/56/ES (2014. gada 16. aprīlis), ar kuru groza Direktīvu 2006/43/EK, ar ko paredz gada pārskatu un konsolidēto pārskatu obligātās revīzijas
                  2
               .

               (3)Lai EEZ līgums darbotos pienācīgi, tā 37. protokols jāpapildina, lai iekļautu Eiropas Revīzijas pārraudzības struktūru komiteju (CEAOB), kas izveidota ar Regulu (ES) 537/2014, un EEZ līguma XXII pielikums attiecīgi jāgroza, lai precizētu procedūras dalībai šajā komitejā.

               (4)Tādēļ būtu attiecīgi jāgroza EEZ līguma XXII pielikums un 37. protokols,

               IR PIEŅĒMUSI ŠO LĒMUMU.

               1. pants

               EEZ līguma XXII pielikumu groza šādi:

               1.pielikuma 10.f punktam (Eiropas Parlamenta un Padomes Direktīva 2006/43/EK) pievieno šādu tekstu:

               "-32014 L 0056: Eiropas Parlamenta un Padomes 2014. gada 16. aprīļa Direktīva 2014/56/ES (OV L 158, 27.5.2014., 196. lpp.).

               Līguma vajadzībām direktīvas noteikumus pielāgo šādi:

               Direktīvas 30.c panta 3. punktā attiecībā uz EBTA valstīm vārdus "kas noteiktas Eiropas Savienības Pamattiesību hartā" nepiemēro.”;

               2.aiz 10.i punkta (Eiropas Parlamenta un Padomes Direktīva 2013/34/ES) iekļauj šādu punktu:

               "10.j32014 R 0537: Eiropas Parlamenta un Padomes 2014. gada 16. aprīļa Regula (ES) Nr. 537/2014 par īpašām prasībām attiecībā uz obligātajām revīzijām sabiedriskas nozīmes struktūrās un ar ko atceļ Komisijas Lēmumu 2005/909/EK (OV L 158, 27.5.2014., 77. lpp.), regula labota ar OV L 170, 11.6.2014., 66. lpp.

               Kārtība EBTA valstu dalībai saskaņā ar Līguma 101. pantu:

               EBTA valstu kompetentajām iestādēm, kas minētas Direktīvas 2006/43/EK 32. panta 1. punktā, ir tiesības pilnībā piedalīties Eiropas Revīzijas pārraudzības struktūru komitejas (CEAOB) ietvaros ar tādiem pašiem nosacījumiem kā ES dalībvalstu kompetentajās iestādēm, bet bez tiesībām balsot. Saskaņā ar 30. panta 6. punktu EBTA valstu locekļi nevar piedalīties CEAOB vadībā.

               Šā līguma vajadzībām regulas noteikumus pielāgo šādi:

               a)vārdus “Savienības vai valsts tiesību akti” aizstāj ar vārdiem “EEZ vai valsts tiesību akti” attiecīgajā locījumā un vārdus “Savienības vai valsts tiesību akti” aizstāj ar vārdiem “EEZ vai valstu tiesību akti” attiecīgajā locījumā;

               b)regulas 41. pantā attiecībā uz EBTA valstīm:

               i)tekstu "No 2020. gada 17. jūnija" aizstāj ar tekstu “Sešus gadus pēc dienas, kad stājas spēkā EEZ Apvienotās komitejas ... Lēmums Nr. .../... [šis lēmums]";

               ii)tekstu "No 2023. gada 17. jūnija" aizstāj ar tekstu “Deviņus gadus pēc dienas, kad stājas spēkā EEZ Apvienotās komitejas ... Lēmums Nr. .../... [šis lēmums]”;

               iii)tekstu "2014. gada 16. jūnija" aizstāj ar tekstu "dienas, kad stājas spēkā EEZ Apvienotās komitejas ... Lēmums Nr. .../... [šis lēmums]”;

               iv)tekstu “2016. gada 17. jūnijā” aizstāj ar tekstu “divus gadus pēc dienas, kad stājas spēkā EEZ Apvienotās komitejas ... Lēmums Nr. .../... [šis lēmums]”;

               c)regulas 44. pantā vārdus “no 2017. gada 17. jūnija” aizstāj ar vārdiem “vienu gadu pēc dienas, kad stājas spēkā EEZ Apvienotās komitejas [datums] Lēmums Nr. …/… [šis lēmums]”.

               2. pants

               Līguma 37. protokolam pievieno šādu punktu:

               "40.Eiropas Revīzijas pārraudzības struktūru komiteja (CEAOB) (Eiropas Parlamenta un Padomes Regula (ES) Nr. 537/2014)."

               3. pants

               Regulas (ES) 537/2014, kas labota ar OV L 170, 11.6.2014., 66. lpp., un Direktīvas 2014/56/ES teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.

               4. pants

               Šis lēmums stājas spēkā […], ja ir iesniegti visi paziņojumi saskaņā ar EEZ līguma 103. panta 1. punktu*.

                  35. pants

               Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

               Briselē,

                     EEZ Apvienotās komitejas vārdā –

                     priekšsēdētājs

                     EEZ Apvienotās komitejas
                     sekretāri

                     (1)

                        OV L 158, 27.5.2014., 77. lpp.

                     (2)

                        OV L 158, 27.5.2014., 196. lpp.

                     (3)
                  *Konstitucionālās prasības nav norādītas. [Konstitucionālās prasības ir norādītas.]